ai4bharat/Pralekha huggingface dataset:
श्रम आणि रोजगार मंत्रालय
"आंतरराष्ट्रीय कामगार दिन" निमित्त महिला वीटभट्टी कामगार आणि अन्य औद्योगिक कामगारांसाठी आरोग्य आणि पोषण तपासणी शिबिराचे आयोजन
आंतरराष्ट्रीय कामगार दिनानिमित्त फरिदाबाद येथील ईएसआयसी रुग्णालयात आज महिला वीटभट्टी कामगार आणि अन्य औद्योगिक कामगारांसाठी आरोग्य आणि पोषण तपासणी शिबिराचे आयोजन करण्यात आले होते. भारत सरकारच्या श्रम आणि रोजगार आणि पर्यावरण, वन आणि हवामान बदल विभागाचे मंत्री भूपेंदर यादव यांनी या शिबीराला भेट दिली.
या आरोग्य तपासणी कार्यक्रमादरम्यान केंद्रीय कामगार आणि रोजगार मंत्र्यांनी महिला वीटभट्टी कामगार आणि अन्य औद्योगिक कामगारांची भेट घेऊन त्यांना देण्यात येणाऱ्या आरोग्य सुविधांची माहिती घेतली. यावेळी त्यांनी महिला कर्मचाऱ्यांना रक्तक्षय आजाराबाबत जागरुक करून नियमित आरोग्य तपासणी करण्यावर आणि पौष्टिक आहार घेण्यावर भर दिला.महिला कामगारांचे उत्तम आरोग्य सुनिश्चित केल्याशिवाय “स्वस्थ भारत समृद्ध भारत” चे स्वप्न साकार होऊ शकत नाही, असे ते म्हणाले.
केंद्रीय श्रम आणि रोजगार मंत्र्यांनी कामगारांसाठी त्यांच्या मंत्रालयामार्फत चालवल्या जाणाऱ्या “प्रधानमंत्री श्रम योगी मानधन योजना”, “पेन्शन दान योजना” आणि “ई-श्रम योजना” यांसारख्या योजनांबद्दल माहिती दिली. या भेटीदरम्यान कामगार आणि रोजगार मंत्र्यांनी रुग्णालयात दाखल रुग्णांचीही भेट घेऊन त्यांच्या प्रकृतीची विचारपूस केली.
यावेळी कामगार आणि रोजगार मंत्रालयांच्या सचिवांनी यांनी सध्या सुरू असलेल्या पथदर्शी प्रकल्पांबाबत सविस्तर माहिती दिली.
स्वातंत्र्याच्या अमृत महोत्सवाअंतर्गत वीटभट्ट्या आणि विडी उद्योग आस्थापनांमध्ये काम करणाऱ्या महिलांच्या आरोग्य आणि पोषण तपासणीसाठी 08.03.2022 रोजी पथदर्शी प्रकल्प सुरू करण्यात आला आहे, या प्रकल्पाअंतर्गत वीटभट्टी आणि विडी उद्योग आस्थापनांमध्ये काम करणाऱ्या महिलांच्या आरोग्य आणि पोषणाची नियमित तपासणी सुरू करण्यात आली आहे.
या पथदर्शी प्रकल्पाचा 06 महिन्यांच्या कालावधीसाठी मासिक आढावा घेतला जाईल. त्यानंतर पुढील अंमलबजावणीसाठी या पथदर्शी प्रकल्पाच्या निष्कर्षांचे मूल्यमापन केले जाईल. या पथदर्शी प्रकल्पा अंतर्गत, या उद्योगांतील महिला कामगारांना जवळच्या ईएसआयसी रुग्णालय किंवा दवाखान्याशी संलग्न करण्यात आले आहे.
पंतप्रधान कार्यालय
डॉ. प्रमोद सावंत आणि मंत्रिमंडळाचे शपथग्रहणानिमित्त पंतप्रधानांनी केले अभिनंदन
नवी दिल्ली, 28 मार्च 2022
गोवा राज्याचे मुख्यमंत्री म्हणून शपथग्रहण केल्याबद्दल डॉ प्रमोद सावंत आणि त्यांच्या मंत्रिमंडळातील सहकाऱ्यांचे पंतप्रधान नरेंद्र मोदी यांनी अभिनंदन केले.
हे मंत्रिमंडळ गोव्याच्या जनतेला सुशासनाचा अनुभव देईल असा विश्वास पंतप्रधानांनी व्यक्त केला.
"अभिनंदन @DrPramodPSawant जी आणि गोव्यात आज शपथ ग्रहण करणारे इतर सहकारी. आपला संपूर्ण चमू गोव्याच्या जनतेला सुशासन देईल आणि गेल्या दशकभरापासून जनतेसाठी सुरु असलेले काम पुढे नेईल याची मला खात्री आहे", असे पंतप्रधानांनी त्यांच्या ट्विटर संदेशात म्हटले आहे.S.Thakur/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पेट्रोलियम आणि नैसर्गिक वायू मंत्रालय
पेट्रोलियम मंत्र्यांच्या हस्ते “सतत” उपक्रमाचे उद्घाटन होणार
नवी दिल्ली, 28 सप्टेंबर 2018
पेट्रोलियम आणि नैसर्गिक वायू मंत्री धर्मेंद्र प्रधान नवी दिल्लीत येत्या 1 ऑक्टोबरला एका कल्पक उपक्रमाचा प्रारंभ करणार आहेत. ऑटोमेटीव्ह इंधन म्हणून कॉम्प्रेस बायोगॅस बाजारात उपलब्ध करुन देण्यासाठी उत्पादन कारखाना उभारण्यासाठी संभाव्य उद्योजकांकडून स्वारस्य मागवण्यात येणार आहे. या महत्वपूर्ण उपक्रमामुळे परवडणाऱ्या दरात वाहतुकीसाठी इंधन उपलब्ध होण्यासाठी चालना मिळणार असून शेतातल्या टाकाऊ पदार्थांचा, शेणाचा उत्तम उपयोग केला जाणार आहे. त्याचबरोबर शेतकऱ्यांना उत्पन्नाचे आणखी साधनही उपलब्ध होणार आहे. हा उपक्रम वाहनाचा वापर करणाऱ्यांना आणि उद्योजक आणि शेतकऱ्यांनाही लाभदायक ठरावा या उद्दिष्टाने सुरु करण्यात येणार आहे. सस्टेनेबल अल्टरनेटिव्ह टूवर्डस् ॲफॉरडेबल ट्रान्सर्पोटेशन “सतत” असे या उपक्रमाचे नांव आहे. घनकचरा व्यवस्थापन आणि शेतातली धाटं जाळल्यामुळे निर्माण होणाऱ्या प्रदूषणाचा प्रश्नही या उपक्रमामुळे निकाली निघणार आहे. पेट्रोलियम पदार्थांच्या आयातीवरच अवलंबयित्वही कॉम्प्रेस बायोगॅसमुळे कमी होणार आहे. शेतकऱ्यांचे उत्पन्न वाढवण्याचा पंतप्रधानांचा निर्धार पूर्ण होण्यासाठी त्याचबरोबर ग्रामीण रोजगार आणि उद्योजकता वृद्धीसाठी हा उपक्रम उपयुक्त ठरणार आहे.
N.Sapre/N.Chitale/ P.Malandkar
(Visitor Counter : 98
कायदा आणि न्याय मंत्रालय
न्यायमूर्ती नुदलापाटी वेंकटा रामणा यांची देशाचे सरन्यायाधीश म्हणून नियुक्ती
राष्ट्रपतींनी भारतीय राज्यघटनेच्या कलम 124 च्या नियम  द्वारे प्रदान केलेल्या अधिकारांचा उपयोग करून सर्वोच्च न्यायालयाचे न्यायाधीश न्यायमूर्ती नुदलापाटी वेंकटा रामणा यांना सरन्यायाधीश म्हणून नियुक्त केले. यासंदर्भातली अधिसूचना, कायदा व न्याय मंत्रालयाच्या न्याय विभागाने आज जारी केली आहे. नियुक्तीचे वॉरंट व नियुक्तीच्या अधिसूचनाची प्रत न्यायमूर्ती एन. व्ही. रामणा यांना देण्यात आली आहे.
24 एप्रिल 2021 रोजी न्यायमूर्ती नुदलापाटी वेंकटा रामणा हे सर्वोच्च न्यायालयाचे सरन्यायाधीश म्हणून पदभार स्वीकारतील. ते 48 वे सरन्यायाधीश असतील.
त्यांनी आंध्र प्रदेश उच्च न्यायालय , केंद्रीय आणि आंध्र प्रदेश प्रशासकीय न्यायाधिकरण आणि सर्वोच्च न्यायालयात न्यायमूर्ती म्हणून काम पाहिले आहे. त्यांनी घटनात्मक, नागरी, कामगार, सेवा आणि निवडणुकांच्या विषयांवर विशेष काम केले आहे .
सुरुवातीच्या काळात आंध्र प्रदेशचे अतिरिक्त महाधिवक्ता म्हणून सेवा देण्यापूर्वी हैदराबाद येथील केंद्रीय प्रशासकीय न्यायाधिकरणात विविध सरकारी संघटनांचे पॅनेल वकील आणि रेल्वेचे अतिरिक्त स्थायी वकील म्हणून ते काम पाहत होते.
17.02.2014 पासून न्यायमूर्ती नुदलापाटी वेंकटा रामणा यांनी सर्वोच्च न्यायालयात न्यायाधीश म्हणून काम पाहिले. त्यांनी 7 मार्च 2019 ते 26 नोव्हेंबर 2019 पर्यंत सर्वोच्च न्यायालयाच्या कायदेशीर सेवा समितीचे अध्यक्ष म्हणून काम केले. 27.11.2019 पासून ते राष्ट्रीय विधी सेवा प्राधिकरणचे कार्यकारी अध्यक्ष म्हणूनही काम करत आहेत.
सुरुवातीला त्यांची आंध्र प्रदेश उच्च न्यायालयाचे स्थायी न्यायाधीश म्हणून नियुक्ती करण्यात आली होती.
नागरी उड्डाण मंत्रालय
देशात 2019 पासून सहा हरितक्षेत्र विमानतळ कार्यान्वित
नवी दिल्ली, 9 फेब्रुवारी 2023
भारत सरकारने हरितक्षेत्र विमानतळ  धोरण, 2008 तयार केले असून त्यानुसार देशभरातील हरितक्षेत्र विमानतळांच्या बांधकामाशी संबंधित तपशीलवार मार्गदर्शक तत्त्वे, प्रक्रिया आणि टप्पे उपलब्ध करून देण्यात आले आहेत. ‘जीएफए’ धोरणांतर्गत,प्रकल्प प्रस्तावक- विमानतळ विकासक किंवा हरितक्षेत्र विमानतळ स्थापन करण्यास इच्छुक संबंधित राज्य सरकारने 2-टप्प्यांच्या मंजुरी प्रक्रियेसाठी म्हणजेच 'बांधकाम स्थळाची मंजुरी ' त्यानंतर 'तत्त्वतः' मान्यता यासह विहित नमुन्यात नागरी हवाई मंत्रालयाला प्रस्ताव पाठवणे आवश्यक आहे.
2019 पासून, कलबुर्गी , ओरवाकल  , सिंधुदुर्ग , इटानगर  कुशीनगर  आणि मोपा  अशी 6 हरितक्षेत्र विमानतळ कार्यान्वित झाले आहेत, त्यापैकी कुशीनगर आणि मोपा विमानतळ आंतरराष्ट्रीय विमानतळ आहेत.
विमान नियम, 1937 च्या नियम 135 च्या उप-नियम  च्या तरतुदींनुसार, कार्यंन्वयनाचा खर्च ,सेवांची वैशिष्ट्ये, किफायतशीर नफा आणि सामान्यतः प्रचलित दर यासह सर्व संबंधित घटकांचा विचार करून विमान कंपन्या किफायतशीर दर निश्चित करू शकतात.
नागरी हवाई वाहतूक मंत्रालयाचे राज्यमंत्री जनरल  व्ही.के. सिंह ,  यांनी आज लोकसभेत एका प्रश्नाच्या लेखी उत्तरात ही माहिती दिली.
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
मध्य प्रदेशात बस दुर्घटनेत झालेल्या जीवितहानीबद्दल पंतप्रधानांनी व्यक्त केला शोक
नवी दिल्ली, 18 जुलै 2022
पंतप्रधान नरेंद्र मोदी यांनी मध्य प्रदेशातील धार येथे बस दुर्घटनेत झालेल्या जीवितहानीबद्दल तीव्र दु:ख व्यक्त केले आहे.
पंतप्रधान कार्यालयाने यासंबंधी ट्विट केले आहे -
"मध्य प्रदेशातील धार येथे घडलेली बस दुर्घटना दुःखद आहे. ज्यांनी आपले प्रियजन गमावले आहेत, त्यांच्या दु:खात मी सहभागी आहे. बचाव कार्य सुरू आहे आणि स्थानिक अधिकारी बाधितांना सर्वतोपरी मदत करत आहेत: पंतप्रधान"N.Chitale/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यावरण, वन एवं जलवायु परिवर्तन मंत्रालय
केंद्रीय पर्यावरण, वने आणि हवामान बदल राज्यमंत्री अश्विनी कुमार चौबे यांच्या अध्यक्षतेखाली प्रधान मुख्य वन संरक्षक/वन दल प्रमुखांची परिषद
केंद्रीय पर्यावरण, वने आणि हवामान बदल राज्यमंत्री अश्विनी कुमार चौबे यांच्या अध्यक्षतेखाली आज नवी दिल्लीत प्रधान मुख्य वनसंरक्षक  / वन दलाच्या प्रमुखांची  परिषद झाली. विविध वनीकरण आणि वन्यजीव समस्या तसेच स्थानिक आणि जागतिक आव्हानांना सामोरे जाण्यासाठी नाविन्यपूर्ण संकल्पनांवर चर्चा करण्यासाठी पर्यावरण, वन आणि हवामान बदल मंत्रालयाने या परिषदेचे आयोजन केले होते. या परिषदेचे दुसरे सत्र 15 नोव्हेंबर 2021 रोजी होणार आहे.
वन संवर्धन कायदा, 1980 अंतर्गत वन मार्ग बदल प्रकरणांच्या मंजुरीचे सुव्यवस्थापन, जंगलाबाहेरील परिसरात वृक्ष लागवड वाढवणे आणि वृक्ष लागवड करणाऱ्यांचे उत्पन्न वाढवणे, नगर वन योजनेची अंमलबजावणी आणि आपल्या शहरी आणि निम-शहरी भागात वृक्ष लागवड , नद्यांचे पुनरुज्जीवन करण्यास मदत करणे, वन कर्मचाऱ्यांची क्षमता वाढवणे आणि त्यांना सर्वोत्तम लॉजिस्टिक सुविधा पुरवणे आणि वृक्षतोड आणि संक्रमण परवानग्यांसाठी नियामक व्यवस्था सक्षम करणे यासारख्या विविध महत्त्वपूर्ण पर्यावरणीय समस्यांवर या परिषदेत चर्चा केली जाईल.
'व्यवसाय सुलभता, 'लोकांना पडीक जमिनीवर झाडे लावण्यासाठी प्रवृत्त करणे' आणि 'वन दलाची कार्यस्थिती आव्हानांना सामोरे जाण्यास अनुकूल बनवणे' यासाठी आवश्यक सर्व महत्त्वाच्या मुद्द्यांवर चर्चा करणे हे देखील या परिषदेचे उद्दिष्ट आहे. वनीकरण, वन उत्पादन, वन्यजीव व्यवस्थापन आणि जैवविविधता संवर्धन या क्षेत्रांमध्ये राज्य सरकारांकडून राबवण्यात येत असलेल्या उत्तम पद्धती आणि नाविन्यपूर्ण उपक्रमांचा मंत्रालय लाभ घेईल.
पंतप्रधान कार्यालय
देशाचे पहिले पंतप्रधान पंडित जवाहरलाल नेहरू यांच्या जयंतीनिमित्त पंतप्रधान नरेंद्र मोदी यांनी अर्पण केली आदरांजली
नवी दिल्ली, 14 नोव्हेंबर 2019
देशाचे पहिले पंतप्रधान पंडित जवाहरलाल नेहरू यांच्या जयंतीनिमित्त पंतप्रधान नरेंद्र मोदी यांनी आदरांजली अर्पण केली आहे.
माजी पंतप्रधान पंडित जवाहरलाल नेहरू यांच्या जयंतीनिमित्त त्यांना आदरांजली अर्पण करत असल्याचे पंतप्रधानांनी ट्विटरवरच्या संदेशात म्हटले आहे.
Tributes to our former PM Pandit Jawaharlal Nehru on his birth anniversary.
— Narendra Modi  November 14, 2019
B.Gokhale/N.Chitale/P.Kor
(Visitor Counter : 60
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 187 कोटी 7 लाख लसींच्या मात्रा देण्यात आल्या आहेत
भारतातील उपचाराधीन रुग्णांची संख्या सध्या 13,433 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे
गेल्या 24 तासात 1231 रुग्ण बरे झाले, त्यामुळे बरे झालेल्या रुग्णांची एकूण संख्या वाढून 4,25,14,479 वर
गेल्या 24 तासात 2,380 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.33 कोटी चाचण्या करण्यात आल्या. गेल्या 24 तासात 4,49,114 चाचण्या करण्यात आल्या
पंतप्रधान कार्यालय
महाराजा सूरजमल यांच्या जयंतीनिमित्त पंतप्रधानांनी त्यांना वाहिली आदरांजली
पंतप्रधान नरेंद्र मोदी यांनी महाराजा सूरजमल यांना त्यांच्या जयंतीनिमित्त आदरांजली वाहिली आहे.
आपल्या ट्विटरसंदेशामध्ये पंतप्रधान म्हणाले;
"महान योद्धा आणि जनतेसाठी आपले जीवन समर्पित करणाऱ्या महाराजा सूरजमल जी यांना त्यांच्या जयंती निमित्त शतशः नमन "
गृह मंत्रालय
पद्म पुरस्कार-2022 साठी नामांकन पाठवण्याचा उद्या शेवटचा दिवस
नवी दिल्ली, 14 सप्टेंबर 2021
2022 च्या प्रजासत्ताक दिनी जाहीर होणाऱ्या पद्म पुरस्कार  साठी ऑनलाईन नामांकन/शिफारसी पाठवण्याची प्रक्रिया सुरु आहे. पद्म पुरस्कारासाठी नामांकने पाठवण्याची शेवटची तारीख 15 सप्टेंबर 2021 आहे. पद्म पुरस्कारासाठी नामांकन/ शिफारसी https://padmaawards.gov.in या पद्म पुरस्कार पोर्टलवर केवळ ऑनलाईन स्वीकारल्या जातील.
पद्म पुरस्कार ‘जनतेचे पद्म’ पुरस्कार म्हणून परिवर्तीत करण्यासाठी केंद्र सरकार कटीबद्ध आहे. विविध क्षेत्रातील गुणवान आणि उत्कृष्ट कार्य करणारे मान्यवर प्रामुख्याने महिला, अनुसूचित जाती/अनुसूचित जमाती, दिव्यांग व्यक्ती जे निःस्वार्थ वृत्तीने समाजाची सेवा करत आहेत अशा व्यक्तींसाठी नामांकने / शिफारस पाठवण्याची विनंती सर्व नागरिकांना करण्यात येत आहे.
या नामांकने/ शिफारसीत, पद्म पोर्टलवर दिलेल्या अर्जाच्या विहित नमुन्यात संपूर्ण सविस्तर माहिती भरुन पाठवायची आहे. याबरोबरच संबंधित व्यक्तीच्या, त्या क्षेत्रातल्या असामान्य कार्य/सेवा याविषयीची माहिती  भरुन पाठवायची आहे.
या संदर्भातील सविस्तर माहिती, केंद्रीय गृह मंत्रालयाच्या संकेतस्थळावर  ‘पुरस्कार आणि पदके  शीर्षकाखाली उपलब्ध आहे. या पुरस्कारांची सद्यस्थिती आणि नियमावली, https://padmaawards.gov.in/AboutAwards.aspx या संकेतस्थळावर उपलब्ध आहे.
अधिक माहिती/ सहाय्यासाठी 011-23092421, +91 9971376539, +91 9968276366, +91 9711662129, +91 7827785786या क्रमांकावर संपर्क करा.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 340
पंतप्रधान कार्यालय
नीरासागरमधील लोकांच्या जीवनात जल जीवन मिशनमुळे झालेल्या बदलाबद्दल पंतप्रधानांनी व्यक्त केला आनंद
धारवाड लोकसभा मतदारसंघातील नीरासागर येथील ग्रामस्थांच्या जीवनात
जल जीवन मिशनमुळे गुणात्मक बदल झाल्याचे पाहून पंतप्रधान नरेंद्र मोदी यांनी आनंद व्यक्त केला आहे.
केंद्रीय मंत्री प्रल्हाद जोशी यांच्या ट्विटला उत्तर देताना पंतप्रधान म्हणाले;
"नीरासागरच्या लोकांच्या जीवनात गुणात्मक बदल झाल्याचे पाहून आनंद झाला."
आरोग्य आणि कुटुंब कल्याण मंत्रालय
कोविड मदत सामग्री संदर्भात अद्ययावत माहिती
भारताबद्दल ऐक्य आणि सदिच्छा दर्शवत जागतिक समुदायाने कोविड - 19 विरोधातील सामूहिक लढाईत भारताच्या प्रयत्नांना पाठिंबा देण्यासाठी मदतीचा हात पुढे केला आहे.भारताला प्राप्त झालेल्या मदत सामग्रीचे प्रभावी वाटप तसेच त्वरित वितरण आणि पुरवठा करण्यासाठी भारत सरकारने सुव्यवस्थित आणि पद्धतशीर यंत्रणा तयार केली आहे.
भारत सरकारला 27 एप्रिल 2021 पासून विविध देशांकडून / संस्थांकडून आंतरराष्ट्रीय देणगी आणि कोविड-19 वैद्यकीय मदत पुरवठा आणि मदत उपकरणे प्राप्त होत आहेत .
एकूण 6738 ऑक्सीजन काँसंट्रेटर्स, 3856 ऑक्सीजन सिलिंडर , 16 ऑक्सीजन उत्पादन संयंत्र, 4668 व्हेन्टिलेटर्स /बीआय पीएपी ,रेमडेसिव्हीरच्या सुमारे 3 लाख कुप्या 27 एप्रिल 2021 पासून 08 मे 2021 पर्यंत वितरित / पाठवण्यात आल्या आहेत.
कॅनडा, थायलंड, नेदरलँड, ऑस्ट्रिया, चेक प्रजासत्ताक, इस्राईल, अमेरिका , जपान, मलेशिया, यूएस , यूएस  आणि थायलंडमधील भारतीय समुदायाकडून 8 मे 2021 रोजी प्राप्त झालेल्या मुख्य वस्तू:
- ऑक्सीजन काँसंट्रेटर्स 
- रेमडेसिव्हीर 
- व्हेंटीलेटर्स 
- चाचणी कीट
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती
राज्ये आणि केंद्रशासित प्रदेशांना 31.83 कोटींपेक्षा अधिक लसींच्या मात्रांचा पुरवठा
राज्ये आणि केंद्रशासित प्रदेशांकडे अजूनही 78 लाख मात्रा उपलब्ध
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्रसरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्रसरकार सहकार्य करत आहे. केंद्रसरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
मोफत आणि राज्यांकडून थेट खरेदी अशा दोन्ही माध्यमातून केंद्रसरकारने आतापर्यंत 31.83 कोटींपेक्षा जास्त लसींच्या मात्रा  राज्ये/केंद्रशासित प्रदेशांना उपलब्ध केल्या आहेत.
आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 31,04,91,565 मात्रा वापरल्या गेल्या आहेत.
राज्ये/केंद्रशासित प्रदेशांकडे अजूनही 78 लाखांपेक्षा जास्त  मात्रांचा साठा उपलब्ध आहे.
याशिवाय, 15,18,560 लसी पुरवठा प्रक्रियेत असून येत्या 3 दिवसात त्या राज्ये आणि केंद्रशासित प्रदेशांना उपलब्ध होतील.
पंतप्रधान कार्यालय
लसीकरण उत्सवाबाबत पंतप्रधान नरेंद्र मोदी यांचा संदेश
नवी दिल्ली, 11 एप्रिल 2021
माझ्या प्रिय देशवासियांनो,
आज 11 एप्रिल, जोतिबा फुले जयंतीपासून आपण देशबांधव 'लसीकरण उत्सवाची सुरुवात करत आहोत. हा ‘लसीकरण उत्सव’ 14 एप्रिल म्हणजेच डॉ बाबासाहेब आंबेडकर जयंतीपर्यंत सुरु राहाणार आहे.
हा उत्सव, एक प्रकारे कोरोना विरोधातल्या दुसऱ्या मोठ्या लढाईची सुरुवात आहे. यात आपल्याला वैयक्तीक स्वच्छतेसोबतच सामाजिक अर्थात समूह पातळीवरच्या स्वच्छतेवर विशेष भर द्यायचा आहे.
आपण चार मुद्दे लक्षात ठेवले पाहिजेत.
प्रत्येकाचे लसीकरण- म्हणजे जे कमी शिकलेले आहेत, वयस्कर आहेत, जे स्वतः जाऊन लस घेऊ शकत नाहीत, त्यांची मदत करा.
प्रत्येकाने -प्रत्येकाला उपचार मिळवून देण्यासाठी प्रयत्न करावेत- म्हणजे ज्या लोकांकडे पुरेशी संसाधने नाहीत, माहितीही कमी आहे, कोरोना उपचारासाठी त्यांची मदत करावी.
प्रत्येकाने - प्रत्येकाला वाचविणे- अर्थात, स्वतः मास्क घालून स्वतःला आणि इतरांना देखील सुरक्षित करणे, यावर भर द्यायचा आहे.
आणि चौथे अत्यंत महत्त्वाचे, कोणाला कोरोना झाला तर अशा स्थितीत, छोट्या पातळीवर प्रतिबंधित क्षेत्र  निर्माण करण्यासाठी लोकांनी पुढाकार घ्यावा. जिथे एक देखील कोरोना रुग्ण आढळला आहे तिथे कुटुंबातील सदस्य, समाजातील लोक यांनी स्वतःच ‘मायक्रो कन्टेनमेंट झोन’ तयार करावा.
भारतासारख्या दाट लोकवस्तीच्या देशात अशी लघु प्रतिबंधित क्षेत्रे हा देखील कोरोना विरोधातल्या लढाईचा महत्वाचा उपाय आहे.
एकही कोरोनाग्रस्त रुग्ण आढळला की सजग राहाणे, आणि इतरांची चाचणी करणे अतिशय गरजेचे आहे.
या सोबतच लसीकरणासाठी जे पात्र आहेत त्या सर्वांचे लसीकरण व्हायला हवे. यासाठी समाज आणि प्रशासन या दोघांनीही प्रयत्न करायला हवेत.
एकही लस वाया जाता कामा नये याकडे आपला कटाक्ष हवा. आपल्याला लसीच्या शून्य अपव्ययाच्या दिशेने वाटचाल करायची आहे.
या दरम्यान आपल्याला देशाच्या लसीकरण क्षमतेचा जास्तीतजास्त वापर करायचा आहे. हा देखील आपली क्षमता वाढवण्याचाच एक मार्ग आहे.
मायक्रो कन्टेनमेंट झोनबाबत आपण किती जागरूक आहोत यावर आपले यश अवलंबून आहे.
विनाकारण घराबाहेर न पडण्याने आपल्याला यश मिळू शकेल.
लसीकरणासाठी पात्र अशा प्रत्येकाला लस मिळणे यावर आपले यश अवलंबून आहे.
मास्कचा वापर आणि इतर नियमांचे पालन कसे करतो यावर आपले यश अवलंबून आहे.
मित्रांनो,
या चार दिवसांत वैयक्तीक पातळीवर, सामजिक आणि प्रशासनाच्या पातळीवर आपल्याला लक्ष्य निर्धारित करायचे आहेत, आणि ते साध्य करण्यासाठी पूर्ण प्रयत्न करायचे आहेत.
मला पूर्ण विश्वास आहे की, या प्रकारे लोकसहभागातून, जागरुक राहून, आपली जबाबदारी पार पाडत, आपण पुन्हा एकदा कोरोनावर नियंत्रण मिळवण्यात यशस्वी होऊ.
लक्षात ठेवा - दवाई भी, कड़ाई भी।
अर्थात, उपचारही आणि अनुशासनही
धन्यवाद !
आपला,
नरेन्द्र मोदी.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
कारगिल विजय दिवसानिमित्त मुंबई ते पुणे दौड
पुणे, 26 जुलै 2022
टीम फॅब फाउंडेशन  हा अशा धावपटूंचा समूह आहे, ज्यांनी आपल्या धावण्याच्या हौशीला, समाजाचे ऋण फेडण्याच्या दातृत्त्वाची जोड दिली आहे. त्यामुळे, विविध दौड आणि धावस्पर्धा असे उपक्रम आयोजित करत, त्यांच्या माध्यमातून, समाजातील गरजू आणि दुर्बल घटकांचे जीवनमान सुधारण्यासाठी ते निधी जमा करत असतात. त्यांच्या या विविध उपक्रमांपैकी विशेष ठळक उपक्रम म्हणजे भूमातेसाठी आणि देशाच्या दिव्यांग सैनिकांच्या राष्ट्रप्रेमाला वंदन करण्यासाठी आयोजित दौड.
भारतीय लष्कराची, सर्वसामान्य नागरिकांकडून सेवा करण्याच्या हेतूने टीम फॅब फाऊंडेशन ने 24 जुलै 2022 रोजी मुंबई ते पुण्यादरम्यान मॅरथॉन दौड आयोजित केली होती. स्वातंत्र्याचा अमृत महोत्सव आणि कारगिल विजय दिवस अशा दोन्ही कार्यक्रमाचे औचित्य साधून ही दौड आयोजित केली होती. 12 जणांच्या या मॅरेथॉन टीमने 120 किमी अंतर दोन दिवसांत पार केले. आणि आज म्हणजेच, 26 जुलै 2022 रोजी हे सगळे धावपटू लष्कराच्या दक्षिण मुख्यालयातील राष्ट्रीय युद्धस्मारकाजवळ पोहोचले.
लष्कराच्या दक्षिण महाराष्ट्र आणि गोवा उपक्षेत्राचे प्रमुख मेजर जनरल विक्रांत नाईक, VSM, यांनी या सर्व धावपटूंचे स्वागत केले. लष्कराच्या सर्वोच्च बलिदानानंतर त्यांच्याप्रति कृतज्ञता व्यक्त करण्यासाठी टीम फॅब फाऊंडेशनच्या वतीने लष्कराच्या पॅरॅलिम्पिक नोडला चार वातानुकूलित यंत्रे देण्यात आली.PIB Pune | M.Iyengar/RAghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
रेल्वे मंत्रालय
सणासुदीच्या हंगामात प्रवाशांना सुरळीत आणि आरामदायी प्रवास सुनिश्चित करण्यासाठी भारतीय रेल्वेने अधिसूचित केल्या 179 विशेष सेवांच्या जोड्या
या 179 विशेष सेवा करणार एकूण 2269 फेऱ्या
प्रमुख स्थानकांवरील गर्दीच्या व्यवस्थापनाला दिले जाणार प्राधान्य
रेल्वे मार्गांवरील देशभरातील प्रमुख स्थानके जोडण्यासाठी करण्यात आले विशेष रेल्वे गाड्यांचे नियोजन
नवी दिल्ली, 4 ऑक्टोबर 2022
सध्या सुरु असलेल्या सणासुदीच्या काळात, रेल्वे प्रवाशांच्या सोयीसाठी आणि प्रवाशांची अतिरिक्त गर्दी कमी करण्यासाठी, भारतीय रेल्वेने यावर्षी छठ पूजेपर्यंत 179 विशेष गाड्यांच्या  2269 फेऱ्या चालवण्याचे नियोजन केले आहे. रेल्वे मार्गावरील दिल्ली-पटना, दिल्ली-भागलपूर, दिल्ली-मुझफ्फराबाद, दिल्ली-सहरसा यासारख्या देशभरातील प्रमुख स्थानकांना जोडण्यासाठी या विशेष रेल्वे गाड्यांचे नियोजन करण्यात आले आहे.
गाड्यांच्या अनारक्षित डब्यांमध्ये प्रवाशांचा प्रवेश व्यवस्थित व्हावा यासाठी आरपीएफ अर्थात रेल्वे पोलीस दलाच्या देखरेखीखाली रेल्वेच्या अंतीम स्थानकांवर  रांगा लावून गर्दीचे व्यवस्थापन केले जात आहे.
प्रवाशांची सुरक्षा सुनिश्चित करण्यासाठी प्रमुख स्थानकांवर आरपीएफ चे अतिरिक्त जवान तैनात करण्यात आले आहेत. गाड्या सुरळीत चालाव्यात यासाठी प्रमुख स्थानकांवर आपत्कालीन सेवेसाठी अधिकारी तैनात करण्यात आले आहेत. रेल्वे सेवेतील कोणताही व्यत्यय प्राधान्याने हाताळण्यासाठी विविध विभागांमध्ये कर्मचारी तैनात करण्यात आले आहेत.
फलाट क्रमांकासह गाड्यांच्या आगमन/प्रस्थानाची वारंवार आणि वेळेवर घोषणा करण्यासाठी उपाययोजना करण्यात आल्या आहेत.
प्रवाशांना सहाय्य आणि मार्गदर्शन करण्यासाठी महत्त्वाच्या स्थानकांवर "आपल्याला मदत हवी आहे का" बूथ कार्यरत ठेवले गेले आहेत. या ठिकाणी आरपीएफ कर्मचारी आणि टीटीई यांची नियुक्ती करण्यात आली आहे. महत्वाच्या स्थानकांवर चोवीस तास आरोग्य पथके उपलब्ध आहेत. सह-वैद्यकीय  पथकासह रुग्णवाहिका देखील उपलब्ध आहे.
आसने राखून ठेवणे, अतिरिक्त शुल्क घेणे आणि दलाली यासारख्या सुरक्षा आणि दक्षता विभागाच्या कर्मचार्यांकडून केल्या जाणाऱ्या गैरप्रकारांवर लक्ष ठेवले जात आहे आणि त्याचे कठोर निरीक्षण केले जात आहे. स्थानकांवर एकूण स्वच्छता, विशेषतः प्रतीक्षा दालने, आरामाच्या खोल्या, रेल्वे फलाट या ठिकाणी स्वच्छता राखण्याबाबतच्या सूचना विभागीय मुख्यालयांनी दिल्या आहेत.
|
|
NOTIFIED CHHATH,DIWALI,PUJA SPECIAL-2022 
|
|
S.NO.
|
|
Rly.
|
|
NO. OF SPL. 
|
|
NO. OF TOTAL TRIPS
|
|
1
|
|
CR
|
|
7
|
|
100
|
|
2
|
|
ECR
|
|
9
|
|
128
|
|
3
|
|
ECOR
|
|
6
|
|
94
|
|
4
|
|
ER
|
|
14
|
|
108
|
|
5
|
|
NR
|
|
35
|
|
368
|
|
6
|
|
NCR
|
|
8
|
|
223
|
|
7
|
|
NER
|
|
2
|
|
34
|
|
8
|
|
NFR
|
|
4
|
|
64
|
|
9
|
|
NWR
|
|
5
|
|
134
|
|
10
|
|
SR
|
|
22
|
|
56
|
|
11
|
|
SER
|
|
2
|
|
14
|
|
12
|
|
SCR
|
|
19
|
|
191
|
|
13
|
|
SWR
|
|
22
|
|
433
|
|
14
|
|
WCR
|
|
6
|
|
16
|
|
15
|
|
WR
|
|
18
|
|
306
|
|
|
|
G.TOTAL
|
|
179
|
|
2269G.Chippalkatti/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 319
पंतप्रधान कार्यालय
बिबट्यांच्या वाढत्या संख्येबद्दल पंतप्रधानांनी आनंद व्यक्त केला
पंतप्रधान नरेंद्र मोदी यांनी भारतातील बिबट्यांची संख्या वाढल्याबद्दल आनंद व्यक्त केला आहे आणि प्राणी संवर्धनाच्या दिशेने काम करणाऱ्या सर्वांचे अभिनंदन केले आहे.
एका ट्विटमध्ये पंतप्रधान म्हणाले, "चांगली बातमी !
सिंह आणि वाघानंतर बिबट्यांची संख्या देखील वाढली आहे.
प्राणी संवर्धनाच्या दिशेने काम करणार्या सर्वांचे अभिनंदन. आपण हे प्रयत्न असेच सुरू ठेवायला हवेत आणि आपल्या प्राण्यांसाठी सुरक्षित अधिवास सुनिश्चित करायला हवा."
S.Tupe/S.Kane/P.Kor
युवा व्यवहार आणि क्रीडा मंत्रालय
पंतप्रधान नरेंद्र मोदी उद्या अहमदाबाद येथे होणार्या भव्य समारंभात 36व्या राष्ट्रीय क्रीडा स्पर्धांचे उद्घाटन करणार
नवी दिल्ली, 28 सप्टेंबर 2022
पंतप्रधान नरेंद्र मोदी उद्या अहमदाबाद येथील नरेंद्र मोदी स्टेडीयम मध्ये आयोजित भव्य समारंभात 36 व्या राष्ट्रीय क्रीडा स्पर्धांचे उद्घाटन करतील. राष्ट्रीय क्रीडा स्पर्धांमध्ये सहभागी होणार्या देशभरातील खेळाडूंना पंतप्रधान यावेळी संबोधित करतील. केंद्रीय युवा व्यवहार आणि क्रीडा मंत्री अनुराग ठाकूर आणि अन्य मान्यवर या उद्घाटन समारंभाला उपस्थित राहणार आहेत.
गुजरात मध्ये प्रथमच राष्ट्रीय क्रीडा स्पर्धांचे आयोजन करण्यात आले आहे. या स्पर्धा 29 सप्टेंबर ते 12 ऑक्टोबर 2022 या काळात आयोजित करण्यात आल्या आहेत. देशभरातील एकूण अंदाजे 15000 खेळाडू, प्रशिक्षक आणि अधिकारी विविध प्रकारच्या 36 क्रीडा प्रकारांमध्ये सहभागी होणार असून, त्यामुळे या आतापर्यंतच्या सर्वात मोठ्या राष्ट्रीय स्पर्धा ठरणार आहेत. अहमदाबाद, गांधीनगर, सूरत, वडोदरा, राजकोट आणि भावनगर या सहा शहरांमध्ये या क्रीडा स्पर्धांचे आयोजन करण्यात येणार आहे. तत्कालीन मुख्यमंत्री आणि सध्याचे पंतप्रधान नरेंद्र मोदी यांच्या नेतृत्वाखाली गुजरातने आंतरराष्ट्रीय दर्जाची मजबूत क्रीडा पायाभूत सुविधा निर्माण करायला सुरुवात केली , ज्यामुळे राज्याला अतिशय कमी कालावधीत स्पर्धेची तयारी करायला मदत झाली.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145